Niklas Bäckström
Jääkiekon SM-liigassa Bäckström on edustanut kasvattajaseuransa Helsingin IFK:n lisäksi SaiPaa ja Oulun Kärppiä, jossa hän voitti kaksi SM-kultaa vuosina 2004 ja 2005. Kaudella 2000–2001 hän pelasi Ruotsin Elitserienissä AIK IF:n joukkueessa.
Topi Jaakola
Jaakola voitti Kärpissä Suomen mestaruuden vuosina 2004 ja 2005. Kaudella 2004–2005 Jaakola pelasi vain 33 ottelua, mihin vaikutti NHL-pelaajien, kuten Janne Niinimaan, Josef Boumediennen ja Lasse Kukkosen paluu kotiseuraansa vuoksi. Seuraavina vuosina Jaakola kuului jälleen Kärppien luottopelaajiin. Kaudella 2005–2006 joukkue voitti SM-pronssia. Kausina 2006–2007 ja 2007–2008 Kärpät voitti Suomen mestaruuden. Jaakola kuului Kärppien parhaimmistoon kevään 2008 finaalipeleissä tekemällä kaksi maalia ja kauden aikana hän teki myös henkilökohtaisen piste-ennätyksensä runkosarjassa tekemällä 55 ottelussa tehopisteet 3+11=14.